Source: https://www.copernicus.eu/ro/instructiuni/drepturi-de-autor-si-licente
Timestamp: 2020-07-02 17:05:46+00:00

Document:
Drepturi de autor și licențe | Copernicus
Licență privind utilizarea mărcilor și siglelor Copernicus
Copernicus este programul european de observare și monitorizare a Pământului, cunoscut anterior ca GMES (Monitorizare globală pentru mediu și securitate).
Copernicus furnizează date și informații pentru a înțelege mai bine Pământul și a gestiona mediul. Informațiile colectate, prelucrate și transmise de Copernicus contribuie la îmbunătățirea gestionării resurselor naturale, la monitorizarea calității apei și a aerului, la dezvoltarea planurilor urbanistice, la fluidizarea traficului, la optimizarea activităților agricole și la promovarea energiei din surse regenerabile.
Comisia Europeană este responsabilă de coordonarea și gestionarea programului Copernicus în conformitate cu Regulamentul (UE) nr. 377/2014 al Parlamentului European și al Consiliului din 3 aprilie 2014 de instituire a programului Copernicus și de abrogare a Regulamentului (UE) nr. 911/2010.
În calitate de gestionar al programului, Comisia Europeană dorește să promoveze utilizarea pe o scară cât mai largă a datelor și informațiilor Copernicus.
Comisia Europeană a depus cereri de înregistrare a mărcilor verbale și figurative Copernicus pentru anumite clase de bunuri și servicii. Această licență privind utilizarea și gestionarea mărcilor Copernicus oferă părților interesate drepturile necesare pentru utilizarea mărcii în activitățile lor legate de programul Copernicus.
Prin acceptarea acestui acord de licență, utilizatorul poate utiliza mărcile Copernicus, așa cum sunt specificate.
Comisia Europeană este pregătită să acorde următoarea licență privind utilizarea mărcilor Copernicus (denumită în continuare „licența”):
Articolul 1. Definiții
“„UE”” înseamnă Uniunea Europeană, reprezentată de Comisia Europeană.
“Copernicus” înseamnă programul Copernicus așa cum este instituit, reglementat și pus în aplicare în temeiul Regulamentului (UE) nr. 377/2014 al Parlamentului European și al Consiliului din 3 aprilie 2014 de instituire a programului Copernicus și de abrogare a Regulamentului (UE) nr. 911/2010 (text cu relevanță pentru SEE).
"Mărcile Copernicus" înseamnă marca verbală COPERNICUS și marca figurativă COPERNICUS, așa cum este descrisă la articolul 6.1. din prezenta licență și, respectiv, identificată în anexa I la prezenta licență.
"Utilizator" înseamnă orice persoană juridică sau fizică care primește prin această licență drepturile de utilizare a mărcilor Copernicus, după acceptarea termenilor și condițiilor.
"Organism public" sînseamnă orice organism public european, cum ar fi agențiile UE, întreprinderile comune, organizațiile internaționale și interguvernamentale, agențiile spațiale naționale și alte organisme publice ale statelor membre ale UE care desfășoară activități legate de programul Copernicus.
Articolul 2. Utilizarea permisă
Orice utilizator poate utiliza mărcile Copernicus numai pentru a face referire la programul Copernicus în cadrul activităților sale comerciale sau necomerciale legate de programul Copernicus și cu condiția ca în comunicare:
să se recunoască faptul că mărcile Copernicus sunt deținute de UE;
să se recunoască faptul că gestionarul programului Copernicus este Comisia Europeană;
utilizarea se realizează în legătură cu activități care sunt compatibile cu obiectivele și principiile Uniunii Europene;
utilizarea este conformă cu dispozițiile articolului 6 din prezentul acord.
Următoarele activități vor fi considerate automat ca fiind legate de programul Copernicus și compatibile cu obiectivele și principiile UE:
utilizarea de către beneficiarii Programului-cadru de cercetare al UE pentru proiectele legate de programul Copernicus, în cazul în care comunică informații despre legăturile proiectelor cu programul;
utilizarea de către contractanții UE implicați în programul Copernicus, atunci când aceștia se referă la participarea lor în calitate de contractanți în cadrul programului;
utilizarea de către organismele publice implicate în programul Copernicus, atunci când acestea se referă la participarea lor la program; utilizarea de către universități, centre de cercetare, institute și alte organizații educaționale, academice, științifice și de cercetare și dezvoltare pentru activitățile lor educaționale și de cercetare în legătură cu programul Copernicus;
utilizarea de către organizatorii de conferințe care doresc să organizeze prezentări și dezbateri privind programul Copernicus.
Utilizarea permisă este:
utilizarea pe suporturi de comunicare, cum ar fi publicații, pagini de internet, bannere web, e-mailuri etc .;
realizarea copiilor, prin descărcarea pentru imprimare sau pe un mediu de stocare electronic, magnetic sau optic, a mărcilor Copernicus în scopul studiilor, cercetării, criticii, revizuirii, referinței, reportajelor de știri și utilizărilor private;
Utilizarea realizată pentru a face referire la mărcile Copernicus în afara domeniului de aplicare a bunurilor și serviciilor descrise la punctul 1.3 trebuie să fie conformă cu practicile oneste în domeniul industrial și comercial.
Articolul 3. Protejarea integrității
Pentru a proteja integritatea mărcilor Copernicus, utilizatorul se angajează:
să nu aplice niciun alt marcaj care ar putea induce în eroare părțile terțe în ceea ce privește proprietateamărcilor Copernicus;
să nu utilizeze mărcile Copernicus într-un mod care este derogatoriu sau care aduce prejudicii UE sau prezentei licențe;
să nu utilizeze mărcile Copernicus într-un mod care exprimă sau implică afilierea, aprobarea, certificarea sau aprobarea UE;
să nu includă mărcile Copernicus, elemente sau imitații ale acestora în denumirea comercială, nume de domenii de internet, mărci comerciale, imaginea comercială, desene și modele, slogane sau orice alt drept de proprietate intelectuală;
să nu utilizeze mărcile Copernicus cu alte sigle sau mărci, imagini, cuvinte, slogane, numere, caracteristici de concepere, simboluri, cu excepția sloganului descris la articolul 6.2;
să nu utilizeze mărcile Copernicus pe obiecte promoționale.
În cazuri excepționale, activitățile interzise în temeiul alineatului (1) literele (c)-(f) pot fi autorizate numai în scris de către Comisia Europeană, la cerere.
Utilizarea mărcilor Copernicus nu trebuie să creeze niciodată falsa impresie că acestea se aplică software-ului comercial, pachetelor de soluții furnizate pentru gestionarea proiectelor și afacerilor, produselor care oferă posibilitatea de a obține controlul asupra procedurii pentru proiect prin combinarea planificării și monitorizării financiare și sistemelor care furnizează instrumentului de gestionare a proiectelor în întreprinderi produse, software comercial și servicii legate de acesta.
Articolul 4. Proprietatea asupra mărcilor Copernicus
Utilizatorii recunosc prin prezenta titlul de proprietate al UE asupra mărcilor Copernicus și nu efectuează în niciun moment nicio acțiune care ar putea prejudicia în orice fel acest titlu. Utilizatorii nu dobândesc sau revendică niciun titlu asupra mărcilor Copernicus sau asupra mărcilor similare.
Fără aprobarea expresă prealabilă scrisă din partea UE, utilizatorii nu pot să utilizeze, să urmărească să utilizeze, să înregistreze sau să urmărească să înregistreze nicio marcă Copernicus sau orice altă marcă, marca de serviciu sau semnul distinctiv care reprezintă mărcile Copernicus, sau care le conține, cuvântul Copernicus sau orice element care este atât de similar cu mărcile Copernicus încât este posibil să inducă în eroare sau să creeze confuzie.
Articolul 5. Garanții
UE nu acordă nicio garanție, cu excepția cazului în care aceasta deține drepturi subiacente asupra mărcilor Copernicus.
Articolul 6. Specificații grafice
Marca figurativă Copernicus (sigla) este următoarea:
Marca figurativă Copernicus (sigla) cu sloganul acceptat (versiunea în limba engleză) este următoarea:
Marca figurativă Copernicus, cu și fără slogan în diferite limbi și culori autorizate, poate fi descărcată în format electronic după finalizarea procesului de înregistrare descris la articolul 7.3.
Utilizatorul nu modifică marca figurativă Copernicus în alt mod decât pentru a mări sau a micșora dimensiunea acesteia. Dacă dimensiunea mărcii figurative Copernicus este mărită sau micșorată, proporțiile trebuie respectate.
Marca figurativă Copernicus menționată la alineatele (1) și (2) trebuie să fie înconjurată de o zonă care nu trebuie să conțină text, siglă, marcă sau desene. Dimensiunea acestei zone este calculată astfel cum se arată mai jos (unde „X” reprezintă înălțimea siglei).
Articolul 7. Gestionare și protecție
UE este responsabilă de autorizarea și stabilirea domeniului de aplicare și a regulilor de utilizare a mărcilor Copernicus, și are competența de a soluționa orice încălcare a prezentei licențe. UE poate delega, parțial sau integral, competențele sale de a soluționa astfel de încălcări oricărei părți terțe.
UE va supraveghea utilizarea mărcilor Copernicus.
Utilizatorii transmit Comisiei Europene formularul de înregistrare pus la dispoziție făcând clic pe caseta „Accept” care apare la finalul acestei licențe. Formularul de înregistrare solicită informații de la utilizator pentru a i se permite utilizarea mărcilor Copernicus, în scopul de a colecta și a arhiva informații privind utilizarea și definiția pieței. Formularul de înregistrare constituie o parte integrantă a prezentei licențe. UE se asigură că toate datele cu caracter personal vor rămâne confidențiale și vor fi prelucrate în conformitate cu legislația aplicabilă [în prezent, Regulamentul (CE) nr. 45/2001 din 18.12.2000]. Utilizatorul are dreptul de a accesa și a rectifica orice prelucrare a datelor sale cu caracter personal. Pentru a exercita aceste drepturi, utilizatorul poate utiliza punctul de contact menționat la articolul 11.
În cazul în care se stabilește faptul că mărcile Copernicus au fost aplicate în mod incorect, utilizatorul, agentul său sau, în mod excepțional, persoana responsabilă de introducerea produsului în cauză pe piața UE sau de furnizarea serviciului pe piața UE este obligat(ă) să se asigure că utilizarea mărcilor Copernicuseste conformă cu licența și să pună capăt încălcării fără întârziere.
Refuzul de a remedia astfel de deficiențe sau de a înceta publicarea sau distribuirea ar putea conduce la revocarea dreptului de utilizare a mărcilor Copernicus și la adoptarea de măsuri adecvate de restricționare sau de încetare a furnizării serviciului pe piață.
Articolul 8. Încetarea utilizării
Autorizația acordată expiră la 31 mai 2019. Utilizatorul va trebui să solicite o nouă licență în acel moment.
Autorizația acordată va fi considerată reziliată în cazul în care se constată că utilizatorul folosește mărcile Copernicus în orice alt mod decât cel specificat în prezenta licență.
Articolul 9. Dreptul aplicabil și soluționarea litigiilor
Licența este reglementată de dreptul UE și, dacă este necesar, este completată de dreptul Belgiei.
Părțile convin că orice litigiu, controversă sau reclamație care rezultă din interpretarea sau aplicarea prezentei licențe și care nu a fost soluționat(ă) pe cale amiabilă va fi supus(ă) competenței Tribunalului Uniunii Europene din Luxemburg, sub rezerva unei acțiuni în fața Curții de Justiție a Uniunii Europene.
Articolul 10. Dispoziții administrative
Orice comunicare și corespondență din partea utilizatorului cu privire la prezenta licență se realizează în scris la următoarele adrese:
Direcția Generală Piață Internă, Industrie, Antreprenoriat și IMM-uri
Programul Copernicus al Uniunii Europene
În atenția șefului de unitate
B-1049 Bruxelles/Brussel, Belgique/Belgie

References: Articolul 1
 articolul 6

Articolul 2

Articolul 3
 articolul 6

Articolul 4

Articolul 5

Articolul 6
 articolul 7

Articolul 7
 articolul 11

Articolul 8

Articolul 9

Articolul 10